I år 1300 ble Hekseriket Angmar dannet i nord, styrt av Heksekongen, Nazgûlenes herre. Ikke lenge etter drepte åsmennene den siste arvingen av Isildur som styrte Rhudaur, og landet ble en vasall av Angmar. Arthedain og Cardolan stod sammen og måtte motstå både Angmar og Rhudaurs smamenslåttestyrker. Argeleb I av Arthedain hadde gjort krav på herredømme over hele Arnor, og forsterket festningen Amon Sûl. Det var her Rhudaur under Angmars kontroll invaderte Arthedain og drepte kong Argeleb. Senere ble styrkene fra Rhudaur drevet tilbake av en sammenslått hær fra Arthedain og Cardolan under ledelse av Arveleg I, med støtte fra alvene av Lindon.